Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projekta “Grozījumi Ministru kabineta 2012.gada 21.februāra noteikumos Nr.133 "**[**Noteikumi par valsts nodevu par personu apliecinošu dokumentu izsniegšanu**](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)**”” (VSS-634)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | No 31.07.2019 līdz 07.08.2019 |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Labklājības ministrija un Vides un reģionālās attīstības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrijas un Labklājības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācijā lietota jēdziens “invalīds’ | **Labklājības ministrija**Pamatojoties uz Apvienoto Nāciju Organizācijas Konvencijas par personu ar invaliditāti tiesībām un Invaliditātes likumu, attiecībā uz personu, kurai ir noteikta invaliditāte, lietojams jēdziens “persona ar invaliditāti”, aizstājot jēdzienu “invalīds”. Jēdzienam “invalīds” ir negatīva pieskaņa, jo tas liek pašu personu uzskatīt par nederīgu, un tādējādi tas uzskatāms par aizskarošu. Turpretī jēdziens “persona ar invaliditāti” norāda uz personai piemītošiem funkcionāliem ierobežojumiem un neapzīmē pašu personu kā nespējīgu, vienlaicīgi nenoniecinot personas spējas līdzdarboties sabiedriskajos procesos. Tāpēc lūdzam anotācijā vārdu “invalīdiem” aizstāt ar vārdiem „personām ar invaliditāti”. | **Iebildums ņemts vērā** | Anotācijā jēdziens “invalīds” aizstāts ar jēdzienu “persona ar invaliditāti” |
| 1. | 3. Valsts nodevas apmērs par pases izsniegšanu:3.1. ir 29 *euro,* ja pasi izsniedz 10 darbdienu laikā;3.2. ir 57 *euro*, ja pasi izsniedz divu darbdienu laikā.4. Valsts nodevas apmērs par personas apliecības izsniegšanu:4.1. ir 15 *euro*, ja personas apliecību izsniedz 10 darbdienu laikā;4.2. ir 29 *euro*, ja personas apliecību izsniedz divu darbdienu laikā.7. Valsts nodevas apmērs par pases izsniegšanu šo noteikumu 6.punktā minētajai personai:7.1. ir 15 *euro*, ja pasi izsniedz 10 darbdienu laikā;7.2. ir 29 *euro*, ja pasi izsniedz divu darbdienu laikā. | **Ārlietu ministrija**Ārlietu ministrija atbalsta un pozitīvi vērtē Iekšlietu ministrijas iniciatīvu samazināt valsts nodevas apmēru par personu apliecinošu dokumentu izsniegšanu atsevišķām valstspiederīgo kategorijām. Vienlaikus Ārlietu ministrija rosina pārskatīt Noteikumu projekta 3.1., 3.2., 4.2. un 7.2. punktos uzskaitītos valsts nodevu apmērus.  Atbilstoši Noteikumu projekta anotācijai, šobrīd Latvijas Republikas diplomātiskajās un konsulārajās pārstāvniecībās ārvalstīs (turpmāk – pārstāvniecība) iekasētās valsts nodevas tiek ieskaitītas attiecīgajā valsts pamatbudžeta ieņēmumu kontā Valsts kasē, kā arī pārstāvniecību atvērtajos norēķinu kontos ārvalstīs.  Pārstāvniecību pieredze ar valsts nodevu administrēšanu liecina par valstspiederīgo tendenci veikt neprecīzus maksājumus, noapaļojot summu līdz veselam skaitlim uz augšu, piemēram, valstspiederīgie valsts nodevas 7,11 *euro* vietā pārskaita 8 *euro*. Minētais ir raksturīgs tikai gadījumos, kad pārskaitījumu persona veic patstāvīgi ar internetbankas starpniecību, nevis apmaksā valsts nodevu klātienē pārstāvniecībā. Tāpat neprecizitātes mēdz rasties valūtas kursa konvertācijas rezultātā. Ņemot vērā minēto, neprecīzi veiktu maksājumu administrēšana Ārlietu ministrijas un pārstāvniecību amatpersonām ir apgrūtinoša šādu iemeslu dēļ:1. nav iespējams sagatavot ceturkšņa atskaites ar precīzu informāciju par valsts nodevu ieņēmumiem atbilstoši saistošajiem normatīvajiem aktiem – Valsts kasē veidosies pārmaksa līdz brīdim, kamēr pārmaksātie naudas līdzekļi netiks atmaksāti personai;
2. pārmaksāto naudas līdzekļu atmaksa personām, kurām ir atvērti bankas norēķinu konti ārvalstīs, ir saistāma ar papildu valsts budžeta izdevumiem, Ārlietu ministrijai apmaksājot ar bankas pārskaitījumu saistīto komisijas maksu, kas nereti pārsniedz atmaksājamās summas apmēru;
3. nereti ne Ārlietu ministrijas, ne pārstāvniecības rīcībā nav valstspiederīgā, kas veicis valsts nodevas apmaksu, kontaktinformācijas, lai informētu personu par nepieciešamību aizpildīt iesnieguma veidlapu par pārmaksātās valsts nodevas atmaksu. Tāpat pārstāvniecību amatpersonu praksē ir gadījumi, kad personas atsakās šādu iesniegumu aizpildīt, to pamatojot kā apgrūtinājumu.

  Ņemot vērā minēto, Ārlietu ministrija neatbalsta Noteikumu projekta 3.1., 3.2., 4.2. un 7.2. punktos noteikto valsts nodevu apmēru, jo šādu valsts nodevu administrēšana iepriekš minēto iemeslu dēļ rada papildu slogu Ārlietu ministrijas un pārstāvniecību amatpersonām, mazinot pakalpojumu sniegšanas ātrumu un kvalitāti, kas ir pretrunā Valsts pārvaldes iekārtas likuma 10. panta sestajā daļā noteiktajam, ka valsts pārvaldes pienākums ir ne tikai uzlabot personai sniegto pakalpojumu kvalitāti, bet arī to vienkāršot. Tādējādi Ārlietu ministrija rosina pārskatīt valsts nodevu apmērus, tos vai nu samazinot vai palielinot līdz veselam skaitlim, kas beidzas ar 0 vai 5, proti:1. Noteikumu projekta 3.1., 4.2. un 7.2. punktā skaitli 29 aizvietot ar skaitli 30;
2. Noteikumu projekta 3.2. punktā skaitli 57 aizvietot ar skaitli 55 vai 60.
 | **Iebildums ņemts vērā** | 3. Valsts nodevas apmērs par pases izsniegšanu:3.1. ir 30 *euro,* ja pasi izsniedz 10 darbdienu laikā;3.2. ir 55 *euro*, ja pasi izsniedz divu darbdienu laikā.4. Valsts nodevas apmērs par personas apliecības izsniegšanu:4.1. ir 15 *euro*, ja personas apliecību izsniedz 10 darbdienu laikā;4.2. ir 30 *euro*, ja personas apliecību izsniedz divu darbdienu laikā.7. Valsts nodevas apmērs par pases izsniegšanu šo noteikumu 6.punktā minētajai personai:7.1. ir 15 *euro*, ja pasi izsniedz 10 darbdienu laikā;7.2. ir 30 *euro*, ja pasi izsniedz divu darbdienu laikā. |

Atbildīgā amatpersona Dz.Peneze

Dzintra Peneze

Pilsonības un migrācijas lietu pārvaldes

Personu apliecinošu dokumentu departamenta

Metodiskās vadības nodaļas vadītāja

tālr. 67219521, Dzintra.Peneze@pmlp.gov.lv